stanford-oval/wikipedia huggingface dataset:
ขัตติยะ สวัสดิผล
เหตุการณ์ลอบสังหาร

บทความหลัก: การลอบสังหารขัตติยะ สวัสดิผล
เมื่อวันที่ 13 พฤษภาคม พ.ศ. 2553 ขัตติยะ สวัสดิผล ถูกยิงด้วยอาวุธปืนเล็กยาวซุ่มยิง ขณะให้สัมภาษณ์สื่อมวลชนต่างประเทศบริเวณแยกศาลาแดง หลังจากนั้น พล.ต. ขัตติยะ ได้ถูกนำตัวส่งโรงพยาบาลหัวเฉียว แขวงคลองมหานาค เขตป้อมปราบศัตรูพ่าย กรุงเทพมหานคร และวชิรพยาบาล แขวงวชิรพยาบาล เขตดุสิต กรุงเทพมหานคร ตามลำดับ อาการของพล.ต. ขัตติยะ อยู่ในสภาพทรงตัวมาตลอดจนกระทั่งเสียชีวิตด้วยภาวะไตวายเฉียบพลันเมื่อวันที่ 17 พฤษภาคม พ.ศ. 2553 เวลา 09.20 น. โดยมีกำหนดการพระราชทานเพลิงศพพล.ต. ขัตติยะ สวัสดิผล ที่วัดโสมนัสราชวรวิหาร แขวงวัดโสมนัส เขตป้อมปราบศัตรูพ่าย กรุงเทพมหานคร ในวันที่ 22 มิถุนายน พ.ศ. 2553 เวลา 17.00 น.
ผลงานด้านการเขียน

พล.ต. ขัตติยะ มีความสามารถด้านการเขียนหนังสือที่มีเอกลักษณ์ของตัวเอง ในสไตล์การเขียนที่คล้ายกับเล่าให้ฟัง จนทำให้คนอ่านรู้สึกเหมือนได้ฟังการบอกเล่ามากกว่าการอ่านในแนววิชาการ โดยใช้นามปากกาว่า ยะ ยี่เอ๋ง ซึ่ง ยะ มีที่มาจากชื่อจริงคือ ขัตติยะ ส่วน ยี่เอ๋ง มีที่มาจากตัวละครตัวหนึ่งในวรรณคดีสามก๊ก (ยี่เอ๋ง) ซึ่งเพื่อน ๆ โรงเรียนนายร้อย จปร. รุ่น 22 ตั้งฉายาให้ เนื่องจากว่าเห็นว่ามีบุคลิกคล้ายเจ้าตัวมากที่สุด ซึ่งในสมัยที่เรียนจบแยกย้ายกันไปทำงาน พลตรีขัตติยะเคยได้เขียนเรื่องราวต่าง ๆ ในระหว่างการทำงานและประสบการณ์ในสนามรบ บอกเล่าให้เพื่อน ๆ อ่านกันใน วารสารฟ้าหม่น โดยใช้นามปากกาว่า ยะ ยี่เอ๋ง ด้วยเช่นกัน
จนกระทั่งเมื่อ พล.ต. ขัตติยะได้มีเรื่องกับพล.ต.อ. สันต์ ศรุตานนท์ ผู้บัญชาการตำรวจแห่งชาติจึงได้มีโอกาสได้เขียนหนังสือขึ้นมาอย่างจริงจัง คือ หนังสือ คม...เสธ.แดง ภาค 1 เพื่อบอกเล่าถึงเรื่องราวในคดีความ และความเป็นไปในสามจังหวัดชายแดนภาคใต้ ที่เขาได้มีโอกาสลงพื้นที่ไปเสาะหาข้อมูลมาตั้งแต่เกิดเหตุการณ์ในปี พ.ศ. 2547 ตลอดจนเรื่องราวในสนามรบสมรภูมิต่าง ๆ ที่เขาได้มีส่วนเกี่ยวข้องทั้งทางตรงและทางอ้อม ในแบบข้อมูลเชิงลึกและมีภาพประกอบจากสถานที่จริง ภาพการ์ตูนบอกเล่า รวมถึงคำบรรยายใต้ภาพที่สื่อให้จินตนาการตามอย่างสนุกสนาน ในเวลาต่อมาก็ได้เขียนภาคอื่นตามมาเป็น คม...เสธ.แดง ตั้งแต่ภาค 1–7 และภาคพิเศษที่จัดทำขึ้นเพื่อบอกเล่าเรื่องราวประวัติชีวิตส่วนตัวในอีกมุมหนึ่งของ เสธ.แดง ในชื่อหนังสือ ลูบคม...เสธ.แดง ที่เขียนโดยผู้ใช้นามปากกา ANGEL 007
พล.ต. ขัตติยะ ได้เขียนหนังสือค้างไว้ตั้งแต่ปี พ.ศ. 2551 จนวาระสุดท้ายของชีวิตก็ยังเขียนไม่เสร็จ คือหนังสือ คม...เสธ.แดง ภาค 8 โดยส่วนตัวแล้ว พล.ต. ขัตติยะใฝ่ฝันที่อยากจะเป็นผู้บัญชาการกองพลทหารม้าที่ 2 รักษาพระองค์ เพื่อต้องการจัดตั้งหน่วยทหารม้าอากาศให้สำเร็จ และผู้อำนวยการกองอำนวยการรักษาความมั่นคงภายในราชอาณาจักร (กอ.รมน.) เพื่อต้องการลงไปแก้ไขปัญหาความไม่สงบในชายแดนภาคใต้ของประเทศไทย
เครื่องราชอิสริยาภรณ์

พ.ศ. 2549 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2542 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2531 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2532 –  เหรียญราชการชายแดน (ช.ด.)
พ.ศ. 2530 –  เหรียญจักรมาลา (ร.จ.ม.)
พ.ศ. ไม่ปรากฎ –  เหรียญรัตนาภรณ์ รัชกาลที่ 9 ไม่ปรากฏลำดับชั้น
แหล่งข้อมูลอื่น

เว็บไซต์ส่วนตัวของ พลตรี ขัตติยะ สวัสดิผล เก็บถาวร 2010-06-17 ที่ เวย์แบ็กแมชชีน (ปัจจุบันโดเมนหมดอายุลงแล้ว)
แฟนคลับเสธ.แดง
ลูกเกด

The natural sugars in grapes crystallize during drying
Raisins (Sultanas)
California seedless grape raisins on the left and California Zante currants on the right, along with a metric ruler for scale.
ลูกเกด คือองุ่นแห้ง ที่มีการผลิตในหลายพื้นที่ทั่วโลก และสามารถรับประทานเปล่า ๆ หรือจะใช้ในการทำอาหาร การอบขนม และการหมักบ่มก็ได้ ทั้งยังเป็นเครื่องดื่มแอลกอฮอล์ได้อีกด้วย ใน สหราชอาณาจักร ไอร์แลนด์ นิวซีแลนด์ ออสเตรเลีย และแคนาดา คำว่า "raisin" จะเอาไว้ใช้เรียกองุ่นแห้งเม็ดใหญ่สีเข้ม และ "sultana" จะใช้เรียกองุ่นแห้งที่มีสีเหลืองทอง และคำว่า "currant" ใช้เรียกองุ่นไข่ปลาเม็ดแห้งพันธุ์ Black Corinth
รากศัพท์

คำว่า raisin ต้องย้อนกลับไปใน ภาษาอังกฤษในสมัยกลาง ซึ่งเป็นคำที่ยืมมา จาก ภาษาฝรั่งเศสเก่า  ในฝรั่งเศส  คำว่า raisin หมายถึง "องุ่น" และเรียก raisin sec หรือ "องุ่นแห้ง" นั้นเอง ในภาษาฝรั่งเศสได้พัฒนามาจากคำใน ภาษาละติน คำว่า racemus, ซึ่งหมายถึง "พวงองุ่น"
ความหลากหลาย

ประเภทของลูกเกดขึ้นอยู่กับชนิดขององุ่นที่ใช้ ซึ่งมีสีสันที่หลากหลายของสายพันธุ์เช่น สีเขียว ดำ น้ำเงิน ม่วง และเหลือง ชนิดที่ไม่มีเมล็ด ซึ่งรวมถึง sultana (พันธุ์ที่รู้จักกันคือ Thompson Seedless ในสหรัฐอเมริกา) และพันธุ์  Flame grapes ลูกเกดทั่วไปมักจะเป็นการอบแห้ง แต่ก็มีบ้างที่ผลิตด้วยการจุ่มน้ำแล้วนำไปผ่านกรรมวิธีอบแห้ง
"ลูกเกดสีทอง" จะถูกเก็บรักษาด้วยซัลเฟอร์ไดออกไซด์ หลังจากการอบแห้งเพื่อรักษาสีเหลืองทองเอาไว้
ลูกเกดพันธุ์ Black Corinth หรือ Zante currant  เป็นลูกเกดพันธุ์จิ๋วซึ่งสีจะเข้มกว่า รสจัด และอมเปรี้ยว จึงมักจะถูกเรียกว่าผลเคอแรนท์
ลูกเกดบางสายพันธุ์ที่ผลิตในเอเชีย ก็สามารถหาซื้อในฝั่งตะวันตกตามร้านชำที่ขายของเฉพาะถิ่น รวมถึงลูกเกดที่ผลิตด้วยองุ่นพันธุ์  Monukka ด้วย
คุณค่าทางโภชนาการ

| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 1,252 กิโลจูล (299 กิโลแคลอรี)

คาร์โบไฮเดรต: 79.18 g
น้ำตาล: 59.19 g
ใยอาหาร: 3.7 g
 

ไขมัน: 0.46 g
 

โปรตีน: 3.07 g
 

วิตามิน
ไทอามีน (บี1): (9%) 0.106 มก.
ไรโบเฟลวิน (บี2): (10%) 0.125 มก.
ไนอาซิน (บี3): (5%) 0.766 มก.
กรดแพนโทเทนิก (บี5  ) : (2%) 0.095 มก.
วิตามินบี6: (13%) 0.174 มก.
โฟเลต (บี9): (1%) 5 μg
คลอรีน: (2%) 11.1 มก.
วิตามินซี: (3%) 2.3 มก.
วิตามินอี: (1%) 0.12 มก.
วิตามินเค: (3%) 3.5 μg
 

แร่ธาตุ
แคลเซียม: (5%) 50 มก.
เหล็ก: (14%) 1.88 มก.
แมกนีเซียม: (9%) 32 มก.
แมงกานีส: (14%) 0.299 มก.
ฟอสฟอรัส: (14%) 101 มก.
โพแทสเซียม: (16%) 749 มก.
โซเดียม: (1%) 11 มก.
สังกะสี: (2%) 0.22 มก.
 

องค์ประกอบอื่น
Fluoride: 233.9 µg
 
Link to USDA Database entry
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
ลูกเกดประกอบด้วยน้ำตาลมากถึง 72% ของน้ำหนัก ซึ่งส่วนใหญ่เป็นน้ำตาล ฟรุกโตส และกลูโคส และยังมีโปรตีนประมาณ 3% และใยอาหาร3.7%–6.8%  ลูกเกดก็เหมือนพรุนและแอปริคอท ที่อุดมด้วยสารต้านอนุมูลอิสระ แต่มีวิตามิน C น้อยกว่าองุ่นสด  ลูกเกดมีโซเดียมต่ำและไม่มีคลอเลสเตอรอล
ข้อมูลจากการประชุมวิทยาศาสตร์วิชาการ ครั้งที่ 61 ของมหาวิทยาลัยแพทย์ด้านหัวใจในอเมริกาในปี 2012 ให้คำแนะนำว่า หากคนไข้ในกลุ่มที่มีปัญหาเรื่องความดันสูงเล็กน้อย หากมีการรับประทานลูกเกดเป็นประจำ (สามครั้งต่อวัน) จะช่วยลดความดันเลือดให้ลดลง เมื่อเทียบกับคนไข้ ที่มีการรับประทานลูกเกดเป็นแค่ขนมขบเคี้ยว
ฤทธิ์เป็นพิษในสัตว์เลี้ยง

ลูกเกดอาจทำให้เกิดของอาการไตวายในสุนัข แต่ยังไม่ทราบสาเหตุที่แน่ชัด
น้ำตาล

ลูกเกดหวาน เนื่องจากมีส่วนประกอบของน้ำตาลเข้มข้นมาก (ฟลุกโตสประมาณ 30% และกลูโคส 28% ของน้ำหนัก) น้ำตาลสามารถตกผลึก ในผลไม้ได้เมื่อมีการเก็บไว้เป็นระยะเวลานาน ถึงแม้จะทำให้ลูกเกดแห้งสนิทแล้วก็ตาม ซึ่งน้ำตาลในผลไม้นี้สามารถเจือจางได้ด้วยการนำผลไม้แห้งไปลวกน้ำร้อนหรือในของเหลวอื่น ๆ
การผลิตลูกเกด

การผลิตลูกเกดเชิงพาณิชย์ คือการนำผลองุ่นที่เก็บเกี่ยวมาทำให้แห้ง ซึ่งทำให้แห้งโดยการให้องุ่นระเหยน้ำจากภายในทั้งหมดผ่านทางผิวขององุ่น อยู่ อย่างไรก็ตาม กระบวนการกระจายน้ำดังกล่าวทำได้ยากมากเนื่องจากผิวขององุ่นถูกเคลือบด้วยไขบาง ๆ ด้วยเหตุนี้เอง นักฟิสิกส์และนักเคมีวิทยา จึงใช้กลไกของผิวองุ่นไปพัฒนาวิธีการป้องกันการสูญเสียน้ำ
การผลิตแบ่งเป็น 3 ขั้นตอนในการผลิตลูกเกดเพื่อการพาณิชย์ คือกระบวนการเตรียมการก่อนผลิต การอบแห้ง และกระบวนการหลังจากอบแห้ง
การผลิตลูกเกด > การเตรียมการก่อนผลิต

การเตรียมการก่อนผลิตเป็นขั้นตอนที่สำคัญในการผลิตลูกเกด เพื่อเป็นการเพิ่มอัตราการระเหยของน้ำในกระบวนการอบแห้ง อัตราการระเหยของน้ำที่รวดเร็วกว่าจะช่วยลดอัตราลูกเกดที่จะเป็นสีน้ำตาลและยังทำให้ได้ลูกเกดที่สีสวยน่าพอใจ วิธีการดั้งเดิมในกระบวนการนี้ถูกพัฒนาขึ้นในแถบเมดิเตอร์เรเนียน และในแถบคาบสมุทรในเอเชียไมเนอร์ ใช้การจุ่มในอิมัลชั่น ซึ่งผลิตจากโปแตสเซียมคาร์โบเนต และเอทิลเอสเตอร์ ซึ่งผลิตจากกรดไขมันการจุ่มนี้จะช่วยเพิ่มอัตราการสูญเสียน้ำด้วยการจุ่ม 2-3 ครั้ง  ในปัจจุบันได้มีการพัฒนาวิธีการใหม่ให้ผิวองุ่นเปิดผิวมันออกหรือ การนำไปเจือจางในน้ำด่าง วิธีการนี้เองจะกระตุ้นให้น้ำภายในระเหยออกมาทางผิวภายนอกซึ่งช่วยให้กระบวนการอบแห้งมีประสิทธิภาพมากขึ้น
การผลิตลูกเกด > การอบแห้ง

การอบแห้งมีด้วยกัน 3 วิธี คือ การตากแดด การผึ่ง และการอบโดยใช้เครื่องจักร การตากแดดเป็นกระบวนการที่ต้นทุนที่ไม่สูง หากแต่ต้องกังกวลใจในหลายเรื่อง เช่น การปนเปื้อนจากสิ่งแวดล้อม การรบกวนและติดโรคจากแมลง และการเน่าเสียจากเชื่อจุลินทรีย์เป็นสิ่งที่หลีกเลี่ยงไม่ได้ และยังเป็นผลให้ได้ลูกเกดคุณภาพต่ำอีกด้วย อีกทั้งการตากแดดยังเป็นกระบวนการที่ทำไดช้าและอาจไม่ได้ลูกค้าที่น่าพึงพอใจ การอบแห้งด้วยเครื่องจักรจึงเป็นกระบวนการที่ปลอดภัยที่สุดและสามารถควบคุมปัจจัยด้านสิ่งแวดล้อมได้ซึ่งทำให้การอบแห้งทำได้รวดเร็วได้อีกด้วย หนึ่งในประเภทของอบแห้งด้วยเครื่องจักร คือการใช้ความร้อนจากคลื่นไมโครเวฟ ซึ่งโมเลกุลของน้ำในผลองุ่นจะดูดซับ พลังงานจากคลื่นไมโครเวฟในการระเหยอย่างรวดเร็ว ความร้อนจากคลื่นไมโครเวฟยังทำให้ได้ลูกเกดที่เม็ดพองฟูอีกด้วย
การผลิตลูกเกด > กระบวนการหลังจากอบแห้ง

หลังจากกระบวนการทำให้แห้งเรียบร้อยแล้ว ลูกเกดจะถูกส่งไปยังอาคารซึ่งลูกเกดจะถูกทำความสะอาดด้วยน้ำเพื่อนำสิ่งเจือปนต่าง ๆ ออก ซึ่งยังคงอยู่ในกระบวนการอบแห้ง ก้านและลูกเกดซึ่งตกเกรดจะถูกคัดทิ้งในกระบวนการนี้ด้วยเช่นกัน กระบวนการทำความสะอาดนี้อาจทำให้น้ำในลูกเกดมีมากขึ้น ดังนั้นจึงมีกระบวนการอบแห้งอีกครั้งหนึ่ง เพื่อให้กระบวนการเสร็จสมบูรณ์
ขั้นตอนทั้งหมดสำคัญมากต่อกระบวนการผลิตลูกเกด ในการกำหนดคุณภาพของลูกเกด บางครั้งมีการใช้แก๊สซัลเฟอร์ไดออกไซด์ หลังจากขั้นตอนก่อนการจัดเก็บและก่อนการอบแห้งเพื่อลดอัตราการดำของลูกเกดโดยอาศัยปฏิกิริยาทางออกซิเจนระหว่างโพลิฟีนอลและสารประกอบฟีโนลิค แก๊สซัลเฟอร์ไดออกไซด์จึงช่วยให้ลูกเกดคงรสชาติและช่วยป้องกันการสูญเสียวิตามินระหว่างกระบวนอบแห้ง
ดูเพิ่ม

รายชื่อของอาหารแห้ง
Snap-dragon (game), a Victorian parlour game that involved raisins being plucked from a bowl of burning brandy
Sun-Maid, a popular brand of raisins available in North America and the United Kingdom.
A variety of raisins from different grapes
Chunche, naturally ventilated sheds for drying grapes into raisins in Xinjiang
โรงพยาบาลอุบลรักษ์ ธนบุรี

| โรงพยาบาลอุบลรักษ์ ธนบุรี |
| --- | --- |


ภูมิศาสตร์
ที่ตั้ง: เทศบาลนครอุบลราชธานี, ประเทศไทย
พิกัด: 15°13′53″N 104°52′16″E﻿ / ﻿15.231371°N 104.871089°E﻿ / 15.231371; 104.871089
หน่วยงาน
ระบบการบริการ: เอกชน
ประเภท: ทั่วไปและเฉพาะทาง
บริการสุขภาพ
มาตรฐาน: การรับรองคุณภาพโรงพยาบาล
จำนวนเตียง: เตียงผู้ป่วยใน 100 เตียง
ประวัติ
เปิดให้บริการ: พ.ศ. 2538
ลิงก์
เว็บไซต์: http://www.ubonrak.com
โรงพยาบาลอุบลรักษ์ ธนบุรี เป็นโรงพยาบาลในจังหวัดอุบลราชธานี ประเทศไทย โรงพยาบาลนี้เปิดให้บริการในปี พ.ศ. 2538 และให้การรักษาพยาบาลแก่ชาวอุบลราชธานี รวมถึงจังหวัดใกล้เคียงของประเทศไทย, ลาว และกัมพูชา
โรงพยาบาลดังกล่าวเป็นของบริษัท อุบลรักษ์ จำกัด ในปี 2567 มีพนักงาน 558 คน โดยเป็นบริษัทร่วมของธนบุรี เฮลท์แคร์ กรุ๊ป ผู้อำนวยการโรงพยาบาลได้แก่ นายแพทย์สุรชัย สุพันธมาตย์
โรงพยาบาลนี้เป็นโรงพยาบาลขนาด 100 เตียง ให้การตอบสนองฉุกเฉินตลอด 24 ชั่วโมง และมีบริการที่หลากหลาย เช่น แผนกอายุรกรรม, แผนกกระดูกและข้อ (ออร์โธปิดิกส์), กุมารเวชกรรม, และไต ตลอดจนห้องคลอดและห้องเด็ก รวมถึงเอื้ออำนวยการตรวจเอกซ์เรย์ด้วยคลื่นแม่เหล็กไฟฟ้าและการถ่ายภาพอัลตราซาวด์ 4 มิติ โดยให้คำปรึกษาทางการแพทย์เป็นภาษาอังกฤษ, ไทย และลาว
แหล่งข้อมูลอื่น

สถานีย่อยประเทศไทย
สถานีย่อยแพทยศาสตร์
เว็บไซต์ทางการ
โรงพยาบาลอุบลรักษ์ ธนบุรี ที่เฟซบุ๊ก
โรงพยาบาลมหาวิทยาลัยบูรพา

| โรงพยาบาลมหาวิทยาลัยบูรพา   Burapha University Hospital |
| --- | --- |


ภูมิศาสตร์
ที่ตั้ง: 169 ถนนลงหาดบางแสน ตำบลแสนสุข อำเภอเมืองชลบุรี จังหวัดชลบุรี 20131 ประเทศไทย
หน่วยงาน
ประเภท: โรงพยาบาลเพื่อการเรียนการสอน
สังกัด: คณะแพทยศาสตร์ มหาวิทยาลัยบูรพา
บริการสุขภาพ
จำนวนเตียง: 150 เตียง
ประวัติ
เปิดให้บริการ: 31 สิงหาคม พ.ศ. 2527 (ในฐานะศูนย์วิทยาศาสตร์สุขภาพ)
ลิงก์
เว็บไซต์: hsc.buu.ac.th/buh61/
โรงพยาบาลมหาวิทยาลัยบูรพา (อังกฤษ: Burapha University Hospital) เป็นโรงพยาบาลเพื่อการเรียนการสอนของมหาวิทยาลัย สังกัดคณะแพทยศาสตร์ มหาวิทยาลัยบูรพา โดยตั้งอยู่ในอำเภอเมืองชลบุรี จังหวัดชลบุรี ซึ่งเป็นโรงพยาบาลที่มีความสามารถในบริการระดับตติยภูมิขั้นสูง
ประวัติ

ศูนย์วิทยาศาสตร์สุขภาพ มหาวิทยาลัยบูรพา (เดิมคือโครงการศูนย์การแพทย์) ได้รับการบริจาคโดยพลเอก อาทิตย์ กำลังเอก ซึ่งเปิดดำเนินการเมื่อวันที่ 31 สิงหาคม พ.ศ. 2527 ศูนย์นี้เป็นอาคาร 2 ชั้น คล้ายกับโรงพยาบาลชุมชนอื่น ๆ ที่มีอยู่เดิม โดยมีวัตถุประสงค์เพื่อให้บริการทางการแพทย์แก่ประชาชนในท้องถิ่น พร้อมด้วยศักยภาพในการเป็นสถาบันฝึกอบรม ครั้นภายใน พ.ศ. 2528 แผนกผู้ป่วยนอกได้ขยายตัว และศูนย์ดังกล่าวสามารถทำคลอดได้ตลอด 24 ชั่วโมง กระทั่งใน พ.ศ. 2551 หลังจากการปฏิรูปในมหาวิทยาลัย ได้มีการโอนการดำเนินงานของโรงพยาบาลไปสังกัดคณะแพทยศาสตร์
ดูเพิ่ม

สาธารณสุขในประเทศไทย
โรงพยาบาลในประเทศไทย
แหล่งข้อมูลอื่น

เว็บไซต์ทางการ
โรงพยาบาลมหาวิทยาลัยบูรพา ที่เฟซบุ๊ก
เกมล่าทรชน

| เกมล่าทรชน |
| --- | --- |
แนว: ดราม่า, แอคชั่น, โรแมนติก
สร้างโดย: เมตตาและมหานิยม
บทประพันธ์: ณพุทธ สุศรีฯ
บทละครโทรทัศน์: ณพุทธ สุศรีฯ / ภชรพา เงินเจือ
กำกับโดย: ฉัตรชัย เปล่งพานิช
แสดงนำ: ปริญ สุภารัตน์   ณฐพร เตมีรักษ์   จรณ โสรัตน์   พิมพ์ปวีณ์ โคกระบินทร์   นรวรรณ เศรษฐรัตนพงศ์   นรภัท ฐิตะกวิน   ฉัตรชัย เปล่งพานิช
เพลงประกอบ: Promise - อภิชญา จันทร์ทอง คนที่ไร้ค่า - แต้ว ณฐพร ถ้าเรียกมันว่ารัก - แต้ว ณฐพร
ดนตรีแก่นเรื่องเปิด: เกมล่า - มาเรียม เกรย์ อัลคาลาลี่
ดนตรีแก่นเรื่องปิด: ขอยอม - วิชญาณี เปียกลิ่น
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 19 ตอน
การผลิต
ผู้จัดละคร: ฉัตรชัย เปล่งพานิช
ความยาวตอน: 120 นาที
ออกอากาศ
สถานีโทรทัศน์: ช่อง 3 เอชดี, เน็ตฟลิกซ์
ออกอากาศ: 28 ตุลาคม 2564 (2564-10-28) – 30 ธันวาคม 2564 (2564-12-30)
เรต: 
เกมล่าทรชน (อังกฤษ: Game of Outlaws) เป็นละครโทรทัศน์ไทยแนวดราม่า-แอคชั่น-โรแมนติก เค้าโครงเรื่องเดิมจาก พระจันทร์ลายพยัคฆ์ เรื่องราวความหมางใจของสองพี่น้องจนเกิดเป็นความแค้น และสร้างปมรักสามเส้าที่ยากจะประสาน ท่ามกลางภารกิจตามล่ากลุ่มมาเฟีย ผลิตโดย เมตตาและมหานิยม กำกับการแสดงโดย ฉัตรชัย เปล่งพานิช นำแสดงโดย ปริญ สุภารัตน์, ณฐพร เตมีรักษ์, จรณ โสรัตน์, พิมพ์ปวีณ์ โคกระบินทร์ ออกอากาศทางช่อง 3 ทุกวันพุธ-พฤหัสบดี เวลา 20.30 - 22.30 น. เริ่มตอนแรกวันพฤหัสบดีที่ 28 ตุลาคม พ.ศ. 2564 และออกอากาศคู่ขนานผ่านแพลตฟอร์มสตรีมมิ่ง Netflix ใน 10 ประเทศ ได้แก่ ลาว, กัมพูชา, เมียนมา, เวียดนาม, ฟิลิปปินส์, อินโดนีเซีย, บรูไน, สิงคโปร์, มาเลเซีย และติมอร์ตะวันออก โดยละครเรื่องนี้เป็นละครเรื่องที่ 2 ของช่อง 3 ในยุคทีวีดิจิทัลที่ได้รับเรต น. 13+ ต่อจากละครเรื่อง เมียจำเป็น
เรื่องราวของ เจนนรี กับ ลลิสา สองพี่น้องที่ตั้งใจเป็นตำรวจเพื่อกลับมาล้างแค้นคนที่ฆ่าพ่อของพวกเธอ พวกเธอจึงได้เข้าไปอยู่ในหน่วยงานของ สารวัตรนนท์ ผู้ที่กำลังตามคดี ศักดา แต่เจนนรีกลับพลาดพลั้งฆ่าศักดา จนตัวเองต้องติดคุกและทำให้แม่ของพวกเธอต้องตาย ลลิสาโกรธเจนนรีมากจนเกิดเป็นรอยร้าวของสองพี่น้องและสร้างแผลใจให้กับทั้งคู่เพราะสารวัตรนนท์ เมื่อเจนนรีพ้นโทษเธอหันหน้าเข้าหาความเลวเมื่อเธอก้าวไปเป็นลูกน้องของ มาวิน น้องชายต่างแม่ของศักดา สงครามการห้ำหั่นจึงเกิดขึ้น
งานสร้าง

การกลับมาประกบคู่กันอีกครั้งของหมาก ปริญ และแต้ว ณฐพร หลังจากที่เคยร่วมงานกันมาแล้วในละครเรื่องรากนครา ซึ่งเรื่องนี้เป็นการพลิกบทบาทเล่นบู๊เต็มตัวครั้งแรกของณฐพร การันตีลายเซ็นความบู๊จัดเต็มโดยผู้จัด-ผู้กำกับพี่นก ฉัตรชัย ที่ร่วมแสดงในเรื่องด้วย และเป็นการร่วมงานกับทางช่อง 3 ครั้งแรกของตูน พิมพ์ปวีณ์ หลังจากหมดสัญญากับทางช่อง 7 ตัวละคร สถานที่ เหตุการณ์ องค์กร และฉากหลังของละครเรื่องนี้เป็นเรื่องสมมุติขึ้น ไม่มีอยู่จริง
บทประพันธ์เรื่องนี้ถูกสร้างเป็นละครมาแล้วถึง 2 ครั้ง ครั้งแรกในปี พ.ศ. 2553 โดยใช้ชื่อเรื่องพระจันทร์ลายพยัคฆ์ ครั้งที่ 2 ในปี พ.ศ. 2564 ในครั้งนี้ใช้ชื่อเรื่อง เกมล่าทรชน โดยใช้ชื่อเรื่องและชื่อตัวละครตามบทประพันธ์เดิมของณพุทธ สุศรีฯ ละครเริ่มฟิตติ้งและลองเสื้อผ้านักแสดงเมื่อวันที่ 28 กันยายน พ.ศ. 2563 และละครเริ่มเปิดกล้องถ่ายทำเมื่อวันที่ 24 พฤศจิกายน พ.ศ. 2563 และละครปิดกล้องถ่ายทำเมื่อวันที่ 21 กรกฎาคม พ.ศ. 2564 ละครใช้เวลาถ่ายทำนาน 8 เดือน
นักแสดง

| ตัวละคร | นักแสดงหลัก |
| --- | --- |
พันตำรวจตรี นนท์ วงศ์เดชา (สารวัตรนนท์): ปริญ สุภารัตน์
 มาวิน เรืองสุรเดช: จรณ โสรัตน์
ร้อยตำรวจโทหญิง เจนนรี กิจวรกุล (หมวดเจน): ณฐพร เตมีรักษ์
ร้อยตำรวจโทหญิง ลลิสา ภัทรปรีชา (หมวดลิสา): พิมพ์ปวีณ์ โคกระบินทร์
อัญญา เรืองสุรเดชา: กรณ์นภัส เศรษฐรัตนพงศ์
รวี ภัทรปรีชา: นรภัท ฐิตะกวิน
ตัวละคร: นักแสดงสมทบ
พลตำรวจตรี ขจร (ผู้การขจร): ฉัตรชัย เปล่งพานิช
ส.ส.วิชาญ ศิริกิจโยธิน: ชาตโยดม หิรัณยัษฐิติ
สัณชัย เลิศวิริยะ: อนุวัฒน์ นิวาตวงศ์
ทรงกลด: ศรัณยู ประชากริช
จอมขวัญ: แจ็คกี้ ชาเคอลีน มึ้นช์
สิงห์ เมืองนนท์: พัฒนพล กุญชร ณ อยุธยา
ผู้กองพงศธร: พิษณุ นิ่มสกุล
จ่าชาติ: สนธยา ชิตมณี
ริต้า: บุญญิสา จันทราราชัย
จ่าคำรณ: เตชินท์ ปิ่นชาตรี
โต้ง: ศุภชัย สุวรรณอ่อน
จ่าปกรณ์: รัชนาท กัมปนาทแสนยากร
ร้อยเอก วรวัฒน์: กิตติธัช ประดับ
เชนทร์: ศุภรัตน์ มีปรีชา
หน่อง: ตะวัลย์ นวนนุกุล
พีท: วสุธร พันธุ์พาณิชย์
อารดา (เเอล): อาณดา ประกอบกิจ
วิ: รวินทร์วรดี ทองสุทธิรุจรวี
อ้น: พนัชษ์กรณ์ ฤกษ์ศิริอารี
ลลิสา (วัยด็ก): ด.ญ. บลายณดา เจริญระบิน
เจนนรี (วัยเด็ก): ด.ญ. แค็ทเทอร์รีน จันทรวิสูตร
ตัวละคร: นักแสดงรับเชิญ
พลตรีหญิง กฤติยา คงความดี (พิณ): สินจัย เปล่งพานิช
ศักดา เรืองสุรเดชา: สหจักร บุญธนกิจ
ป้าใหญ่: นรินทร ณ บางช้าง
นวลขวัญ ภัทรปรีชา (นวล): ขวัญฤดี กลมกล่อม
ยุทธ: เรืองฤทธิ์ วิศมล
หมวดสาริน: สุรินทร คารวุตม์
เลขาโจ: ทศพล ศรีไชยะ
เมย์: มธุมาส พ่วงนาค
เฮียโหง้ว: สุเอซ ปังศรีสมบูรณ์
พูกอ: ธีรนันทน์ สุรเลิศรังษี
เสี่ยบิ๊กมะ: บรรจบ มณเฑียร
จ่าเจนภพ กิจวรกุล: ปัทมะ เปล่งพานิช
ป๋ามอ: อมร พงษ์พิชิตภูมิ
กำนันไข่: เยี่ยมพนา ลีลาภิรมย์
ภูมิ (เจ้าสัวนักธุรกิจกลุ่มมาวิน): สุพจน์ ตั้งจารุจุรี
เฮียเต็ก: สุรพันธ์ ชาวปากน้ำ
ร้อยตำรวจตรีหญิง ดาริน แสงแก้ว (หมวดดาริน): นพรัตน์ สุขประเสริฐ
ลุงดำ: ดลกมล ศรัทธาทิพย์
หมอเถื่อน: วีระชัย หัตถโกวิท
สารวัตรเฟินเคน: วรัญญู สุวรรณ
แม่ละมุน: นฤมล พงษ์สุภาพ
แม่บ้าน: ณัฐนี สิทธิสมาน
นายแม่: เพ็ญพักตร์ ศิริกุล
เจ้าหน้าที่ราชทัณฑ์หญิง: พัฒน์ชนก เอี่ยมสะอาด
แหล่งข้อมูลอื่น

เรื่องย่อละคร เกมล่าทรชน : Ch3Thailand เก็บถาวร 2021-10-25 ที่ เวย์แบ็กแมชชีน
เรื่องย่อละคร เกมล่าทรชน : MGR Online
รูแบน ดียัช

รูแบน ดุช ซังตุช กาตู อัลวึช ดียัช (โปรตุเกส: Rúben dos Santos Gato Alves Dias; เกิด 14 พฤษภาคม ค.ศ. 1997) เป็นนักฟุตบอลชาวโปรตุเกส ผู้เล่นในตำแหน่งเซ็นเตอร์แบ็กให้กับแมนเชสเตอร์ซิตีและทีมชาติโปรตุเกส
ทีมชาติ

ดียัชเคยเป็นส่วนหนึ่งของทีมชาติรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป 2014 สองปีถัดมา เขาเป็นกัปตันของทีมชาติรุ่นอายุไม่เกิน 19 ปีในการแข่งขันฟุตบอลชิงแชมป์แห่งชาติยุโรป 2016 และในปีถัดมา เขาเป็นกัปตันของทีมชาติรุ่นอายุไม่เกิน 20 ปีในการแข่งขันฟุตบอลโลกเยาวชน 2017 ต่อมาในวันที่ 5 กันยายน ค.ศ. 2017 เขาได้ลงเล่นให้กับทีมชาติรุ่นอายุไม่เกิน 21 ปีเป็นครั้งแรก ในการแข่งขันฟุตบอลชิงแชมป์แห่งชาติยุโรป 2019 รอบคัดเลือก นัดที่พบกับเวลส์
ดียัชถูกเรียกตัวติดทีมชาติชุดใหญ่เป็นครั้งแรก ภายใต้การคุมทีมของฟือร์นังดู ซังตุช เมื่อวันที่ 15 มีนาคม ค.ศ. 2018 เนื่องในนัดกระชับมิตรที่พบกับอียิปต์และเนเธอร์แลนด์ อย่างไรก็ตาม สี่วันถัดมา เขาได้รับบาดเจ็บที่ข้อเท้าขวา ทำให้หลุดจากทีมชาติไปในตอนนั้น ต่อมาในวันที่ 17 พฤษภาคม ค.ศ. 2018 ดียัชเป็นหนึ่งใน 23 คนสุดท้ายของทีมชาติในการแข่งขันฟุตบอลโลก 2018 ที่ประเทศรัสเซีย 11 วันถัดมา เขาได้ลงเล่นทีมชาติเป็นครั้งแรกในนัดกระชับมิตรพบกับตูนิเซีย แต่หลังจากนั้น เขากลับไม่ได้ลงเล่นให้กับโปรตุเกสเลยตลอดสี่นัดในการแข่งขันฟุตบอลโลก
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วย> ลงเล่น | ถ้วย> ประตู | ถ้วยลีกคัพ> ลงเล่น | ถ้วยลีกคัพ> ประตู | ยุโรป> ลงเล่น | ยุโรป> ประตู | รวม> ลงเล่น | รวม> ประตู |
| --- | --- | --- | --- | --- | --- | --- | --- | --- | --- | --- | --- | --- |
| ไบฟีกา เบ | 2015–16 | ซึกุงดาลีกา | 25 | 0 | — | — | — | — | — | — | 25 | 0 |
| ไบฟีกา เบ | 2016–17 | ซึกุงดาลีกา | 28 | 0 | — | — | — | — | — | — | 28 | 0 |
| ไบฟีกา เบ | 2017–18 | ซึกุงดาลีกา | 1 | 0 | — | — | — | — | — | — | 1 | 0 |
| ไบฟีกา เบ | รวม | รวม | 54 | 0 | — | — | — | — | — | — | 54 | 0 |
| ไบฟีกา | 2017–18 | ปรีไมราลีกา | 24 | 3 | 1 | 0 | 3 | 1 | 2 | 0 | 30 | 4 |
| ไบฟีกา | 2018–19 | ปรีไมราลีกา | 32 | 3 | 5 | 0 | 3 | 0 | 15 | 1 | 55 | 4 |
| ไบฟีกา | รวม | รวม | 56 | 6 | 6 | 0 | 6 | 1 | 17 | 1 | 85 | 8 |
| รวมทั้งหมด | รวมทั้งหมด | รวมทั้งหมด | 110 | 6 | 6 | 0 | 6 | 1 | 17 | 1 | 139 | 8 |
สถิติอาชีพ > ทีมชาติ

| โปรตุเกส> ปี | โปรตุเกส> ลงเล่น | โปรตุเกส> ประตู |
| --- | --- | --- |
| 2018 | 7 | 0 |
| 2019 | 9 | 0 |
| ทั้งหมด | 16 | 0 |
เกียรติประวัติ > สโมสร

ไบฟีกา
ปรีไมราลีกา: 2018–19
ซูแปร์ตาซากังดีดูดึออลีไวรา: 2019
แมนเชสเตอร์​ซิตี
พรีเมียร์​ลีก​อังกฤษ​ 2020–2021 2021-2022 2022-2023 2023-2024
ยูฟ่า​แชมเปียนส์​ลีก​ รองชนะเลิศ​ 2020–2021 ชนะเลิศ2022-2023
ยูฟ่าซุปเปอร์คัพ 2023
ฟุตบอลสโมสรชิงแชมป์โลก 2023
เกียรติประวัติ > ทีมชาติ

โปรตุเกส
ยูฟ่าเนชันส์ลีก: 2018–19
เกียรติประวัติ > รางวัลส่วนตัว

UEFA European Under-19 Championship Team of the Tournament: 2016
Cosme Damião Awards – Revelation of the Year: 2017
Primeira Liga's Best Young Player of the Year: 2017–18
UEFA Nations League Final Man of the Match: 2019
UEFA Nations League Finals Team of the Tournament: 2019
แหล่งข้อมูลอื่น

Benfica official profile เก็บถาวร 2020-04-12 ที่ เวย์แบ็กแมชชีน
ข้อมูลของ รูแบน ดียัช ที่ ซ็อกเกอร์เวย์
รูแบน ดียัช – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
National team data
| ด ค กผู้เล่นชุดปัจจุบันของสโมสรฟุตบอลแมนเชสเตอร์ซิตี  |
| --- | --- |
 2 วอล์กเกอร์  3 ดียัช  4 ฟิลลิปส์  5 สโตนส์  6 อาเก  8 กอวาชิช  9 โฮลัน  10 กรีลิช  11 โดกูว์  12 อังเฆลิญโญ  16 โรดริ  17 เดอ เบรยเนอ  19 กึนโดอัน  20 เบ. ซิลวา  22 แมนดี  25 อาคันจี  27 กังเซลู  30 โอตาเมนดิ  31 แอแดร์ซง  34 ซันด์แลร์  47 โฟเดน  49 มูริช  33 คาร์สัน  80 พาล์มเมอร์  ผู้จัดการ: กวาร์ดิออลา 
| ด ค กทีมยอดเยี่ยมยูฟ่าเนชันส์ลีก 2019 รอบสุดท้าย |
| --- | --- |
ผู้รักษาประตู:   จอร์แดน พิกฟอร์ด 
กองหลัง:   เดลีย์ บลินด์   เฟอร์จิล ฟัน ไดก์   รูแบน ดียัช   แนลซัน ซึเมดู 
กองกลาง:   แฟร็งกี เดอ โยง   จอร์จีนีโย ไวนัลดึม   บรูนู ฟือร์นังดึช 
กองหน้า:   คริสเตียโน โรนัลโด   บือร์นาร์ดู ซิลวา   แจร์ดัน ชาชีรี
คิวมูลัส

เมฆคิวมูลัส
คิวมูลัส (อังกฤษ: cumulus) เป็นเมฆที่มีลักษณะปุยคล้ายก้อนสำลี ยอดมนกลมคล้ายกะหล่ำดอก ฐานเมฆแบนเรียบ ได้ชื่อมาจากภาษาละติน cumulus แปลว่า เป็นกองสุมกัน คิวมูลัสเป็นหนึ่งในเมฆระดับต่ำร่วมกับคิวมูโลนิมบัส สเตรตัสและสเตรโตคิวมูลัส คิวมูลัสมีอักษรย่อคือ Cu และสัญลักษณ์
คิวมูลัสก่อตัวในชั้นโทรโพสเฟียร์ที่ระดับความสูง 1,200–6,500 ฟุต (400–2,000 เมตร) เมฆคิวมูลัสเกิดจากการพาความร้อนในอากาศ เมื่ออากาศร้อนที่พื้นโลกลอยตัวขึ้นไปสัมผัสกับอากาศเย็นด้านบน ทำให้ไอน้ำควบแน่นกลายเป็นเมฆ ในพื้นที่ริมทะเล คิวมูลัสจะก่อตัวบนฝั่งในตอนกลางวันเนื่องจากลมทะเลที่มีความชื้นพัดมาปะทะกับอากาศร้อนบนชายฝั่ง ในขณะที่ตอนกลางคืน คิวมูลัสจะก่อตัวในทะเลเนื่องจากอากาศในทะเลจะร้อนกว่าบนชายฝั่ง การมีอยู่ของคิวมูลัสสามารถพยากรณ์ได้ว่าอากาศจะดี มีแดดจัด อย่างไรก็ตาม คิวมูลัสสามารถกลายสภาพเป็นคิวมูโลนิมบัสหรือคิวมูลัส คอนเจสตัส ซึ่งเป็นเมฆฝนได้
คิวมูลัสสามารถแบ่งได้ 4 ชนิด ได้แก่
คิวมูลัส คอนเจสตัส (cumulus congestus) เป็นเมฆที่ก่อตัวขึ้นด้านบนที่ระดับความสูงได้ถึง 6,000 เมตร เป็นเมฆฝนที่พัฒนามาจากคิวมูลัส เมดิโอคริส
คิวมูลัส แฟรกตัส (cumulus fractus) เป็นชนิดเมฆที่อยู่ในสกุลคิวมูลัสหรือสเตรตัส แฟรกตัสเป็นเมฆขนาดเล็กที่เกิดจากการแยกตัวจากเมฆที่ใหญ่กว่าแล้วถูกลมแรงพัดจนมีลักษณะขาดวิ่น เมฆแฟรกตัสอาจรวมตัวกลายเป็นคิวมูลัสได้
คิวมูลัส ฮิวมิลิส (cumulus humilis) เป็นเมฆที่ก่อตัวที่ระดับความสูง 500–3,000 เมตร เป็นเมฆพบได้ทั่วไปในช่วงฤดูร้อน เป็นสัญญาณของสภาพอากาศที่ดี
คิวมูลัส เมดิโอคริส (cumulus mediocris) เป็นเมฆที่ก่อตัวที่ระดับความสูง 500–3,000 เมตร โดยทั่วไปเป็นเมฆที่ไม่ก่อให้เกิดฝนตก แต่สามารถพัฒนาเป็นเมฆฝนคือ คิวมูลัส คอนเจสตัสหรือคิวมูโลนิมบัส
ระเบียงภาพ

เมฆคิวมูลัส คอนเจสตัส
เมฆคิวมูลัส แฟรกตัส
เมฆคิวมูลัส ฮิวมิลิส
เมฆคิวมูลัส เมดิโอคริส
โรงงานรถไฟมักกะสัน

| โรงงานรถไฟมักกะสัน |
| --- | --- |
Makkasan Workshop


ข้อมูลทั่วไป
ประเภท: โรงงาน
เมือง: แขวงมักกะสัน เขตราชเทวี กรุงเทพมหานคร
ประเทศ:  ประเทศไทย
เริ่มสร้าง: พ.ศ. 2450
โรงงานรถไฟมักกะสัน หรือเรียกสั้น ๆ ว่า โรงงานมักกะสัน (Makkasan Workshop) ในอดีตเคยเป็นโรงงานผลิตรถไฟและดำเนินงานซ่อมบำรุงรถจักรและล้อเลื่อน ส่วนในปัจจุบันเป็นศูนย์กลางการซ่อมบำรุงของการรถไฟแห่งประเทศไทย ได้แก่ งานซ่อมหนักรถจักรดีเซล รถดีเซลราง รถโดยสาร การผลิตและซ่อมดัดแปลงล้อเลื่อนและอุปกรณ์ส่วนประกอบต่างๆ และสนับสนุนงานซ่อมบำรุง ในส่วนภูมิภาค
ประวัติ

โรงงานมักกะสันเริ่มสร้าง พ.ศ. 2450 สร้างเสร็จ พ.ศ. 2453 ต้นกำเนิดมาจากกรมรถไฟหาพื้นที่สร้างโรงงานรถไฟแห่งใหม่ รองรับโรงงานซ่อมรถจักร และรถพ่วง แทนสถานีรถไฟกรุงเทพ ที่ถูกรื้อลง กระทั่ง พ.ศ. 2481 มีการออกพระราชกฤษฎีกาและพระราชบัญญัติหลายฉบับ เพื่อการเวนคืนที่ดินขยายโรงงานมักกะสัน สร้างโรงซ่อมเครื่องไฟฟ้าใหม่ และโรงงานเพิ่มเติมอีกหลายอาคาร และสร้างโรงเรียนวิศวกรรมรถไฟ บ้านพักคนงาน และบ้านเจ้าหน้าที่ในโรงงานมักกะสัน ช่วงสงครามโลกครั้งที่ 2 (พ.ศ. 2482–2488) โรงงานเสียหายเพราะถูกระเบิดหลายจุด เมื่อสงครามสงบจึงสร้างขึ้นใหม่ มีอาคารเก่าที่ไม่โดนระเบิดหลงเหลือเพียงไม่กี่หลัง
พ.ศ. 2494 รัฐบาลสมัยจอมพล ป. พิบูลสงคราม เริ่มบูรณะกิจการรถไฟให้กลับเข้าสภาพใช้การได้ดีอย่างเดิม และติดตั้งเครื่องจักร เครื่องมือกลใหม่ เช่น โรงล้อ โรงซ่อมรถจักรดีเซล และเครื่องมือกลรถโดยสาร โรงซ่อมรถบรรทุก 1 และ 2 และเครื่องมือกลรถบรรทุกโรงหล่อและกระสวนโรงช่างไม้ โรงเลื่อย โรงบุหนัง
โรงงานมักกะสันเข้าสู่ยุคขาลงเมื่อ พ.ศ. 2526 รัฐบาลมีคำสั่งให้ยุติการสร้างรถทุกชนิด เนื่องจากมองว่าซื้อถูกกว่าผลิตเอง นับแต่ พ.ศ. 2541 รัฐบาลสั่งให้ลดบุคลากร